OzLabs/hebrew-wiki-articles huggingface dataset:
שלח לי מלאך

"שלח לי מלאך" הוא סינגל של להקת הפופ רוק הישראלית משינה, אשר נכלל באלבומה השני "משינה 2".

== רקע ==
את השיר כתב יובל בנאי והלחינו ועיבדו כל חברי הלהקה.

השיר הגיע למקום השני במצעד הפזמונים השבועי של רשת ג'. במצעד הפזמונים העברי השנתי הוא הגיע למקום השמיני, ואף על פי שהשיר היה היחיד של הלהקה במצעד, משינה זכתה בתואר "להקת השנה".<ref></ref>

בקליפ שצולם עבור התוכנית "זהו זה" נראה מייקל בנסון לבוש כמלאך, יובל בנאי לבוש מהודר ושאר חברי הלהקה לבושים כמו בעלי חיים, כמילות השיר "...אריות ונמרים. ואחרים".

במצעד "30 השנים הראשונות של משינה" של רדיו תל אביב אשר שודר בשנת 2015, דורג השיר במקום הרביעי.

== גרסות כיסוי ==
ארקדי דוכין ביצע גרסת כיסוי לשיר אשר נכללה באלבומו נקודת מבט.<ref></ref>

אינפקטד מאשרום ביצעה גרסת כיסוי לשיר באלבומם "Army of Mushrooms".

בשנת 2015, ביצעו היהודים גרסת כיסוי לשיר כחלק ממיזם "מנגינה למדינה".<ref></ref> בנוסף, היהודים ביצעו את השיר יחד עם יובל בנאי.<ref></ref>

בשנת 2016 הוציאה להקת קין והבל 90210 גרסת כיסוי משלה לשיר.<ref></ref>

בשנת 2020, אביתר בנאי, בן דודו של סולן הלהקה, ביצע גרסת כיסוי לשיר במסגרת פרויקט "צו השעה". באותה שנה, ביצע גם השחקן והמוזיקאי אביב אלוש גרסת כיסוי לשיר.<ref></ref>

== קישורים חיצוניים ==

* [https://www.nli.org.il/he/items/NNL_MUSIC_AL990050595020205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1987
קטגוריה:שירי משינה
קטגוריה:שירים בעברית
קטגוריה:שירים על מלאכים
יגואר S-Type (1999)

יגואר S-Type (1999) (באנגלית: Jaguar S-Type (1999)) היא מכונית סלון, 5 מושבים, מתוצרת יגואר שיוצרה בבריטניה בין השנים 1999–2007 (משנת הדגם 2000) בבריטניה.

==דגמי יגואר S-Type (1999)==
* "2.5 V6 (Executive)"
* "V6 Diesel (Classic/Executive)"
* "3.0 V6 (Executive)"
* "V8 (Executive)"
* "V8 S/C (S-TYPE R)"

=="יגואר S-Type (1999)"==
* 4 דלתות סלון בתצורה נוצ'בק ("Notchback" )
* 4 / 5 נוסעים
* מנוע קדמי
* סוג הנעה: הנעה אחורית
* קיבולת מכל דלק: 69.5 ליטר
* קיבולת תא מטען אחורי: 370 / 810 ליטר

==תאוצות דגמי "יגואר S-Type" (1999)==
* תאוצה בין 0–97 קמ"ש היא 8.6 שניות (מנוע בנזין 2.5 ליטר משודך לתיבת הילוכים ידנית – 5 מהירויות)
* תאוצה בין 0–97 קמ"ש היא 9.9 שניות (מנוע בנזין 2.5 ליטר משודך לתיבת הילוכים אוטומטית – 6 מהירויות)
* תאוצה בין 0–97 קמ"ש היא 8.5 שניות (מנוע בנזין 2.7 ליטר משודך לתיבת הילוכים ידנית – 6 מהירויות)
* תאוצה בין 0–97 קמ"ש היא 8.6 שניות (מנוע דיזל 2.7 ליטר משודך לתיבת הילוכים אוטומטית – 6 מהירויות)
* תאותה בין 0–97 קמ"ש היא 6.9 שניות (מנוע בנזין 3.0 ליטר משודך לתיבת הילוכים ידנית – 5 מהירויות)
* תאוצה בין 0–97 קמ"ש היא 6.9 שניות (מנוע בנזין 3.0 ליטר משודך לתיבת הילוכים אוטומטית – 6 מהירויות)
* תאוצה בין 0–97 קמ"ש היא 6.5 שניות (מנוע בנזין 4.2 ליטר המפיק 286 כ"ס, משודך לתיבת הילוכים אוטומטית – 6 מהירויות)
* תאוצה בין 0–97 קמ"ש היא 5.3 שניות (מנוע בנזין, מגדש טורבו 4.2 ליטר המפיק 394 כ"ס, משודך לתיבת הילוכים אוטומטית – 6 מהירויות)

== גלריה ==
<gallery mode="packed" heights="80">
קובץ:04jagstypefrt.JPG | "יגואר S-Type (1999)"
קובץ:Jaguar S-Type front 20090128.jpg | "יגואר S-Type (1999)"
קובץ:2001 Jaguar S-Type (29244057476).jpg | "יגואר S-Type (1999)", שנת 2001
קובץ:2002 Jaguar S-Type V6 SE Automatic 3.0 Rear.jpg | "יגואר S-Type (1999)", שנת 2002
קובץ:Jaguar S-Type R 2006 (33532286986).jpg | "יגואר S-Type (1999)" דגם "R", שנת 2006
קובץ:Jaguar S-Type0004.JPG | "יגואר S-Type (1999)"
קובץ:Jaguar S-Type0005.JPG | "יגואר S-Type (1999)"
קובץ:Jaguar S-Type0008.JPG | "יגואר S-Type (1999)" – מבט לתא הנהג ולוח מחוונים
קובץ:Jaguar S-Type0007.JPG | "יגואר S-Type (1999)" – מבט למושבים האחוריים
קובץ:04jagstypeins.JPG | "יגואר S-Type (1999)", מבט לתא הנהג
קובץ:Jaguar S-Type R, V8 supercharged engine 1.jpg | "יגואר S-Type (1999)" דגם "R" – מבט למנוע V8
</gallery>

==ראו גם==
* יגואר
* יגואר MK2
* יגואר Mark X
* יגואר XKSS
* יגואר S-Type (1963)

== קישורים חיצוניים ==
* 

* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1999
קטגוריה:מכוניות בריטיות
S Type (1999)
Mulatu of Ethiopia

Mulatu of Ethiopia (בעברית: מולאטו של אתיופיה) הוא אלבום האולפן השלישי של המוזיקאי האתיופי מולטו אסטטקה אשר יצא בשנת 1972. הוא הוקלט ושוחרר על ידי חברת התקליטים האמריקאית Worthy Records בארצות הברית. האלבום משלב שלושה סגנונות שיהפכו אחר כך לז'אנר חדש: ג'אז, מוזיקה לטינית ומוזיקה אתיופית. בשירי האלבום אסטטקה חוזר לשלב אלמנטים אתיופים ויוצר את הסגנון את'יו-ג'אז שיתפתח בהמשך.

האלבום הוא אינסטרומנטלי לחלוטין (זאת אומרת שכל שיריו מכילים אך ורק נגינה ללא מילים) ומתרכז בעיקר בתפקיד הויברפון, תופי הקונגה והפסנתר. הוא מכיל שימוש נרחב בכלים מכ הסגנונות, כולל כלי נשיפה, גיטרה חשמלית, קונטרה בס ועוד. המוזיקה באלבום משלבת את המוזיקה האתיופית ומוזיקת הג'אז הלטיני, ומהווה את תחילת האת'יו-ג'אז.

האלבום זכה להצלחה מרובה וסימן את התחלת "תור הזהב" של המוזיקה באתיופיה - אשר יתחיל עם חזרתו של אסטטקה לאתיופיה לאחר יציאת האלבום.

==רשימת רצועות==

== קישורים חיצוניים ==

* 
* [https://soundsoftheuniverse.com/product/mulatu-astatke-mulatu-of-ethiopia מידע על האלבום] באתר Sound of the Univers

קטגוריה:אלבומי 1972
אמה שנדור

אמה שאנדור-קודאי (בהונגרית: Sándor-Kodály Emma; באיה, 17 במרץ 1863 – בודפשט, 22 בנובמבר 1958) הייתה מלחינה, מתרגמת ואתנומוזיקולוגית יהודייה-הונגרייה. היא הייתה אחותו של הפוליטיקאי היהודי-הונגרי פאל שאנדור ואשתו של המלחין זולטאן קודאי.

==ביוגרפיה==
שאנדור נולדה למשפחה יהודית בעיר באיה, בשם אמה שלזינגר. אביה היה מוריץ שלזינגר ואמה הייתה שרלוטה שלזינגר לבית דויטש. היא למדה פסנתר וזמרה, ובתחילת המאה עמדה בקשרים עם אישים רבים מן האליטה המוסקילית של הונגריה באותם הימים. ב-1903 החלה ללמוד הלחנה אצל בלה בארטוק, ומשנת 1905 אצל מי שעתיד להיות בעלה – זולטן קודאי. יצירות שלה עלו על במות קונצרטים בפריז ובלונדון. מרבית יצירותיה – כגון שיר ערש, סקרצו וּוָריאציות – הן לפסנתר. נישואיה הראשונים היו עם הנריק גרובר, וב-3 באוגוסט 1910 נישאה לקודאי. עמו חייה את שארית חייה וסייעה לו בעבודתו.

שאנדור עסקה בליקוט ועריכה של שירי עם הונגריים, וחלק מן השירים באוסף שפרסמה שמשו כנושאים גם ביצירותיהם של בעלה, של ברטוק ושל דוהנאני. כמו כן עסקה בתרגום שירה מהונגרית לגרמנית.

==לקריאה נוספת==
<div class="mw-content-ltr">
* Eősze László: Kodály Zoltán életének krónikája. Budapest, 1977. Zeneműkiadó. 
* Ittzésné Kövendi Kata: Kodály Zoltán nyomában Budapesten. Budapest, 2017. Magyar Kodály Társaság–Kodály Archívum, Budapest. 
</div>

==קישורים חיצוניים==

<div class="mw-content-ltr">
* Sándor Emma, [http://mek.oszk.hu/00300/00355/html/ABC13280/13363.htm Magyar életrajzi lexikon] (בהונגרית)
</div>

קטגוריה:אתנומוזיקולוגים
קטגוריה:מלחינים יהודים הונגרים
קטגוריה:מתרגמות הונגריות
קטגוריה:באיה: אישים
קטגוריה:ילידות 1863
קטגוריה:נפטרות ב-1958
קטגוריה:הונגרים שנפטרו ב-1958
ארגירוזאורוס

ארגירוזאורוס (שם מדעי: Argyrosaurus) הוא סוג של דינוזאור זאורופוד מהענף טיטאנוזאוריה שחי באמריקה הדרומית בקרטיקון העליון לפני 70 מיליון שנה מזמננו. משמעות שמו הוא: "לטאת כסף", עקב כינויה של ארגנטינה "ארץ הכסף".

המאובנים שלו התגלו בתצורת Lago Colhué Huapí במחוזות סנטה קרוס וצ'ובוט בארגנטינה, והוא תואר בשנת 1893 בידי החוקר האנגלי ריצ'רד ליידקר . סוג זה הכיל מין בודד - Argyrosaurus superbus.

הארגירוזאורוס היה זאורופוד בינוני באורך 17 מטרים ומשקל של עד 12 טונות, על פי החוקר גרגורי ס. פאול. החוקר תומאס הולץ הבן העריך ב-2012 את גודלו של הדינוזאור ב-28 מטרים ואת משקלו ב-43.5 עד 50.8 טונות. חוקרים נוספים העריכו שהגיע לאורך של 21 מטרים ומשקל של 26 טונות. הוא היה בעל מפרקים כבדים, חוליות קצרות ונוקשות יחסית ועצמות זרוע מלבניות. הוא הזכיר במראהו את האופיסטוקוליקאודיה ממשפחת הסלטזאוריים, אך לא ברור אם השתייך למשפחה.

הדינוזאור חי בסופו של הקרטיקון במשך המאסטריכט לצד טיטאנוזאורים גדולים נוספים וטורפים כמו הגיגאנוטוזאורוס שאולי ניזונו ממנו.

==גלריה==
<gallery>
קובץ:Argyrosaurus superbus holotype.jpg
קובץ:Argyrosaurus superbus.jpg
קובץ:Argyrosaurus.jpg
</gallery>

== קישורים חיצוניים ==

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
פסח בירושלים (אלבום)

פסח בירושלים הוא אלבום האולפן השביעי של נגן הכליזמר הישראלי חיליק פרנק. האלבום יצא לאור בשנת-תשע"ב 2011.

== רשימת רצועות ==

קטגוריה:אלבומי 2011
קטגוריה:אלבומי מוזיקה יהודית
קוביאסוקוויק

קוביאסוקוויק (Quviasukvik), הוא היום הראשון בשנה לפי האינואיטים. את פסטיבל תחילת השנה החדשה חוגגים האינואיטים, היופיק, האלאוט, הצ'וקצ'ים והאינופיאט.<ref>[https://arctickingdom.com/quviasukvik-the-inuit-winter-festival-and-christmas/ Quviasukvik: The Inuit Winter Festival & Christmas]</ref> מקור החג מדת האינואיטים המסורתית, אך בתקופה המודרנית יש בו השפעות נוצריות.<ref>[https://journals.openedition.org/jsa/2772 Quviasukvik. The celebration of an Inuit winter feast in the central Arctic]</ref><ref>[https://books.google.ca/books?id=jLxUrtZgReMC&pg=PA100&lpg=PA100&dq=Quviasukvik+New+Year&source=bl&ots=s5yLkCGXU-&sig=ACfU3U2sY56Bn-hGoeUEVlO8v2p7cHwl_w&hl=en&sa=X&ved=2ahUKEwjM3Yb1xo7nAhXwB50JHSb1AycQ6AEwB3oECAsQAQ#v=onepage&q=Quviasukvik%20New%20Year&f=false Inuit Shamanism and Christianity]</ref>

== תזמון ==
פסטיבל קוביאסוקוויק מתחיל בערב חג המולד ומסתיים ביום השנה החדשה. פסטיבל זה חוגג את בוא השנה החדשה ואת אלת הים סדנה. בימים אלה מוצגים מנהגים מסורתיים רבים. בשל השפעות נוצריות, חג המולד נחשב לשנה חדשה עבור האינואיטים.<ref>[https://www.vice.com/en_in/article/8xpb8a/sex-in-our-strange-world-why-christmas-has-always-been-about-sex Sex in Our Strange World: Why Christmas has Always Been About Sex]</ref><ref>[https://books.google.ca/books/about/Christmas_in_the_Big_Igloo.html?id=4VbgAAAAMAAJ&redir_esc=y Christmas in the Big Igloo]</ref><ref>[https://core.ac.uk/download/pdf/33556958.pdf Inulariuyunga; Imngirnik Quvigiyaqaqtunga!]</ref>

== ראו גם ==
* חג המולד

== הערות שוליים ==

קטגוריה:אירועים בחודש דצמבר
קטגוריה:חגיגות השנה החדשה
קטגוריה:רוסיה: פסטיבלים
קטגוריה:אינואיטים
קטגוריה:גרינלנד: תרבות
קטגוריה:קנדה: תרבות
אמיגדלודון

אמיגדלודון (שם מדעי: Amygdalodon; מילולית: "שן שקד", בהתבסס על מראה שיניו) הוא סוג של דינוזאור זאורופוד פרימיטיבי שחי במשך היורה התחתון של אמריקה הדרומית. מאובניו התגלו בתצורת סרו קרנררו שבצ'ובוט, ארגנטינה. זהו אחד מהדינוזאורים מהיורה הבודדים שהתגלו באמריקה הדרומית.
== מאפיינים ==
האמיגדלודון היה לפי הערכות זאורופוד באורך של 12 מטרים, גובה של 4 מטרים בראשו ומשקלו הגיע ל-4 עד 5 טונות, קטן בהרבה מקרוביו המאוחרים כמו הטיטאנוזאורים. בשל משקלו הוא היה כנראה הולך על ארבע, בניגוד לפרוזאורופודים שיכלו להתרומם ולהתייצב בעזרת זנבם וגפיהם האחוריות.

שלדו של האמיגדלודון מורכב משרידים בודדים שכללו כמה חוליות, צלעות, ארבע שיניים שלמות ושלוש חלקיות, אגן ירכיים חלקי ועצמות כתף. הדינוזאור התגלה ב-1936, אך הוגדר למדע ב-1947 בידי החוקר אנחל קבררה (Ángel Cabrera). במקור סברו שהוא תרופוד הקרוב לפיאטניצקיזאורוס, שהתגלה בקרבת מקום.

כמה מדענים ראו בו זאורופוד בן לקבוצה הגדולה אאוזאורופודה, אך מחקרים חדשים רואים בו זאורופוד קדום יותר חסר מקור, הקרוב לסוג Isanosaurus מתאילנד.

==קישורים חיצוניים==

קטגוריה:זאורופודה
קטגוריה:דינוזאורים שחיו ביורה תחתון
קטגוריה:דינוזאורים שחיו ביורה באמריקה הדרומית
קטגוריה:מאובני טקסונים שתוארו ב-1947
איילוזאורוס

איילוזאורוס (שם מדעי: Aeolosaurus) הוא סוג של דינוזאור זאורופוד מהענף טיטאנוזאוריה שחי באמריקה הדרומית שהשתייך לקבוצה אילוזאוריני. הוא התגלה בתצורת "Angostura Colorada Formation" שבריו נגרו בארגנטינה ותואר בידי החוקר הארגנטינאי חיימה פאוול ב-1987. מעריכים שישנם 3 מינים בסוג זה, רובם ידועים רק משרידים בודדים של חוליות שונות וחלקי גפיים.

הדינוזאור נקרא על שם דמויות האיולוס, שומרות הרוחות מהמיתולוגיה היוונית בסיומת "saurus" - לטאה/זוחל. את השם קיבל עקב הרוחות החזקות של פטגוניה בה התגלו ממצאיו. ממצאים נוספים שלו התגלו בכמה מכרות בברזיל.

זה היה זאורופוד קטן באורך של 14 מטרים ומשקל של מעל 6 טונות, על פי החוקר גרגורי ס. פאול. חוקרים אחרים העריכו את אורכו באורך של 18.1 מטרים ומשקל 14.7 טונות. ייתכן שהיה מכוסה גבשושיות קשיחות בדומה לסלטזאורוס הקרוב.

למרות דמיונו לרוב הטיטאנוזאורים הוא משויך לקבוצה פנימית בשם אילוזאוריני.

== קישורים חיצוניים ==

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
קוושקאל

קוושקאל (בהונגרית: Köveskál) הוא כפר קטן במחוז וספרם שבמרכז הונגריה.
כמו כפרים רבים באירופה גם בקוושקאל מספר התושבים נמצא בירידה. כך, בשנת 1990 חיו בכפר 468 תושבים, ובשנת 2020 רק 304 תושבים.

==יהודי קוושקאל==
קוושקאל חיו יהודים בתקופות זמן שונות.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|27
|
|-
|1880
|61
|962
|-
|1910
|20
|
|-
|1920
|17
|
|-
|1930
|15
|
|-
|1941
|10
|915
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
Fucking Hell

Fucking Hell (נהגה בתור "פוקינג הל") היא בירה גרמנית מסוג לאגר בהירה פילזנר, עם אחוז אלכוהול של 4.9%.<ref name="draft"></ref> מקור השם הוא הכפר פוגינג (לשעבר פוקינג) באוסטריה ו"הל", המילה הגרמנית ל"בהיר" ותיאור אופייני לסוג זה של בירה. תחילה היה שם הבירה שנוי במחלוקת. הן הרשויות המקומיות בפוקינג<ref name="spi"></ref> והן משרד רישום סימני המסחר והעיצוב של האיחוד האירופי התנגדו בתחילה לשם, בגלל משמעותו באנגלית. בסופו של דבר היא התקבלה והלאגר נמכרת כיום בינלאומית.

== הפקה ==
פוקינג הל לא מבושלת בפוקינג, אלא מבושלת במקור בBrauerei Waldhaus, מבשלת בירה בעיירה וולדהאוס ביער השחור, גרמניה. משנת 2013 עברה הייצור ל-Brauerei Hartmannsdorf Hartmannsdorf ליד קמניץ.<ref name="stuttgarter-zeitung"></ref><ref name="Bierspot"></ref> בעת ההשקה של פוקינג הל, לא הייתה מבשלת בירה בכפר פוקינג.

== היסטוריה ==
פוקינג הל נקרא בהומור על שם כפר באוסטריה בעל משמעות משעשעת באנגלית
מותגי בירה גרמניים רבים משלבים שם גאוגרפי עם "Hell", למשל, Rennsteig Hell
בשנת 2010 תכננו שלושה אנשי עסקים גרמנים, סטפן פלנברג, פלוריאן קראוזה והנס-יורג שלר תוכנית להבאת בירה חדשה לשוק. קראוזה הוא במקור מבאד רייכנהאל, עיירה בווארית במרחק 20 ק"מ מהכפר האוסטרי פוקינג. שמו של הכפר נתן להם השראה לתכנן שם מותג הומוריסטי, בשילוב עם המילה הגרמנית "Hell" עבור "לאגר בהירה", והם הגישו בקשה לרשום סימן מסחרי קהילתי עבור "פוקינג".<ref></ref>

== הערות שוליים ==

קטגוריה:מותגי בירה
קטגוריה:מחלוקות סביב טענות לתועבה
ויליאם הנדרסון

ויליאם ג'. הנדרסון (באנגלית: William J. Henderson; נולד ב-16 ביוני 1947) הוא איש ממשל ומנהל עסקי אמריקאי, שכיהן כמנהל הכללי של דואר ארצות הברית בשנים 1998–2001.

==ביוגרפיה==
הנדרסון סיים לימודי יחסי עבודה באוניברסיטת קרוליינה הצפונית בצ'אפל היל. הוא שירת בצבא ארצות הברית.

לאחר שנים בהם התקדם בדרגים הניהוליים של שירות הדואר של ארצות הברית מונה הנדרסון על ידי מועצת המנהלים של השירות לתפקיד המנהל הכללי של דואר ארצות הברית ונכנס לתפקידו ב-16 במאי 1998. הוא היה המנהל הכללי החמישי של הדואר שהגיע משורות הארגון. ב-31 במאי 2001 הסתיימה תקופת כהונתו בתפקיד.

בינואר 2006 היה הנדרסון למנהל התפעול הראשי של חברת נטפליקס. הוא גם חבר במועצת המנהלים של חברת "לייב רמפ" . ב-2011 ייסד הנדרסון את חברת Hold The Eye Images.

ב-1997 קיבל הנדרסון את פרס ג'ון ואנאמייקר מטעם שירות הדואר. ב-1998 הוא קיבל את פרס רוג'ר ו. ג'ונס למנהיגות ניהולית מטעם אמריקן יוניברסיטי ואת פרס הצטיינות הכבוד בתחום הדואר מטעם פורום הדואר הלאומי.

==קישורים חיצוניים==
* [https://people.equilar.com/bio/william-henderson-liveramp-holdings-inc/282292 ויליאם הנדרסון] באתר equilar.com 

==הערות שוליים==

קטגוריה:המנהלים הכלליים של דואר ארצות הברית
קטגוריה:בוגרי אוניברסיטת קרוליינה הצפונית בצ'אפל היל
קטגוריה:אמריקאים שנולדו ב-1947
פושינג (רכבת)

ממוזער
ממוזער
פושינג מתחילה לפעול ברכבת המהירה של בייג'ינג – שנחאי מאז 28 ביוני 2017. רכבת G155 על ידי CR400BF מבוססת שנחאי מתחנת הרכבת בייג'ינג דרום מגיעה לתחנת הרכבת שנחאי הונגקיאו.
CR400AF-2016 יוצאת מתחנת הרכבת שנחאי כ-G6
פושינג (במנדרינית: 复兴号; ידועה גם בשם סדרת CR, או כפושינג האו) היא סדרת רכבות מהירות המופעלות על ידי חברת הרכבות של סין.<ref></ref><ref></ref>

פיתוח הפרויקט החל בשנת 2012 ותוכנית העיצוב הסתיימה בספטמבר 2014. הרכבת הראשונה יצאה את פס הייצור ב-30 ביוני 2015.<ref name="CR"></ref><ref name="xh"></ref> הסדרה קיבלה את ייעודה הנוכחי ביוני 2017, עם כינויים כמו "דולפין כחול / אדום" (CR400AF) ו"פניקס הזהב" (CR400BF) ליחידות מסוימות.<ref name="xh2"></ref> זו הרכבת המהירה הקונבנציונלית בעולם שפועלת בשירות סדיר, עם מהירות סטנדרטית של לדגמי CR400AF ו-CR400BF.<ref></ref>
== גלריה ==
<gallery widths="240px" heights="160px">
File:CRH-0207@BCR (20150709131926).JPG|נסיעת מבחן לדגם CRH-0207 במרכז ניסויי הרכבות הלאומי, בייג'ינג
File:The CRH sisters (20160905094612).jpg|דגמי CRH-0208 ו-CRH-0507 עם דגמים ישנים יותר.
File:Century Kiss of CR400 series (20170225103539).jpg|
File:CR400AF-2146@BJX (20191023162016).jpg|רכבת CR400AF-2146 תחנת מערב בייג'ינג ממתינה לצאת לנמל התעופה הבינלאומי דג'ינג
File:CR400BF-A-5090@BJN (20181231125235).jpg|רכבת CR400BF-A לתחנת הונגקיאו בייג'ינג
File:CR400BF-B-5100@BJN (20191019134740).jpg|רכבת CR400BF-B יוצאת מתחנת בייג'ינג דרום
File:CR400BF-C-5144 at Chengjiayao (20200307133708).jpg|רכבת CR400BF-C בדרכה מתחנת ז'אנגג'יאוקואו לבייג'ינג צפון.
File:CR400BF-C-5145@QIP (20191230110032).jpg|רכבת CR400BF-C
File:CR400BF-G-5138@BJB (20191230155050).jpg|רכבת CR400BF-G בתחנת בייג'ינג צפון
File:Business class seat on CR400AF-B-2116 (20191021144030).jpg|מושבים במחלקת עסקים של רכבת CR400AF-B-2116
File:Car 16 interior of CR400AF-B-2119 (20191205185406).jpg|פנים קרון 16 ברכבת CR400AF-B-2119
File:201801 Seat Sign on CR400BF.jpg|שלט ישיבה ברכבת CR400BF עם סימונים למושבים: אדום למושב שהוזמן, ירוק למושב ריק.
</gallery>

== ראו גם ==
* רכבת סין, תאגיד ממשלתי סיני המפעיל את כל רכבות הפוקסינג.
* ספסאן, רכבת מהירה רוסית
== קישורים חיצוניים ==

== הערות שוליים ==

פוג'ינג
קטגוריה:הרפובליקה העממית של סין: רכבות
קטגוריה:רכבות מהירות
אג'יפטוזאורוס

אג'יפטוזאורוס (שם מדעי: Aegyptosaurus; מילולית: "לטאה מצרית") הוא סוג של דינוזאור גדול מקבוצת הזאורופודים שחי בצפון אפריקה שלפני 95 מיליון שנה מזמננו. הוא השתייך לקבוצת הטיטאנוזאורים הענקיים שרובם חיו באמריקה הדרומית, אך היה קטן ופרימיטיבי. הוא היה קרוב רחוק של האנדזאורוס ושניהם נחשבים לסוגים ללא מקור בקבוצת הטיטאנוזאורים.

הממצאים של הדינוזאור התגלו בכמה חפירות במצרים שכללו שרידים מועטים של חוליות זנב. מאובנים נוספים התגלו בתצורת פראק ובתצורת בחרייה שבניז'ר, שם התגלו גם הדיקראוזאורוס והפרליטיטאן ופאונה גדולה של יצורי מים או ביצות. אלה ניצודו בידי טורפי הענק בחרייזאורוס, קרכרודונטוזאורוס והספינוזאורוס. הוא תואר ב-1932 בידי החוקר ארנסט שטרומר שהעביר את הממצאים למינכן. ברם אלה הושמדו ברובם, לצד שרידי ספינוזאורוס, במהלך מלחמת העולם השנייה ורק ממצאים בודדים נותרו.

דינוזאור זה מוערך שהגיע לאורך של 15 מטרים ומשקל של 7 טונות בקירוב, ע"פ החוקר גרגורי ס. פאול.

== קישורים חיצוניים ==

קטגוריה:בעלי חיים שתוארו ב-1932
קטגוריה:טקסונים שתוארו בידי ארנסט שטרומר
קטגוריה:טיטאנוזאוריה
קטגוריה:דינוזאורים שחיו בקרטיקון עליון באפריקה
קטגוריה:מאובני טקסונים שתוארו ב-1932
המשחרר: מבצע אוולאנש

המשחרר: מבצע אוולאנש (באנגלית: The Liberator) היא מיני-סדרה אמריקאית מסוגת דרמת מלחמה מונפשת למבוגרים, שנוצרה ונכתבה על ידי ג'ב סטיוארט, ומבוימת על ידי גרג יונקייטס. מיני-הסדרה מבוססת על הספר "The Liberator: One World War II Soldier’s 500-Day Odyssey" מאת אלכס קרשו.

מיני-הסדרה עלתה לשידור בשירות הזרמת המדיה של נטפליקס ב-11 בנובמבר 2020.

==תקציר העלילה==
עלילת מיני-הסדרה מתרחשת במהלך מלחמת העולם השנייה, במהלכה הקצין האמריקאי פליקס ספארקס וגדוד החי"ר ה-157 שתחת פיקודו נלחמו במשך למעלה מחמש מאות יום נגד כוחות מדינות הציר באיטליה, בצרפת ובגרמניה.

==צוות השחקנים==
* בראדלי ג'יימס – קפטן פליקס ספארקס
* חוזה מיגל ואסקז – קורפורל אבל גומז
* מרטין סנסמאייר – סמואל קולדפוט
* בילי בריד – טוראי וצ'ארו
* פורסט גודלאק – טוראי קלאודפית'ר
* בריאן היבארד – קורפורל הולווול
* טטאנה מינס – טוראי אוטאקטאי
* קיווה גורדון – קורפורל קאונה
* מאט מרקוריו – טוראי קורדוסה
* מייקל שיפר – בולוק האב
* סם גיטינס – בולוק הבן
* פדרו לאנדרו – טוראי גרסיה
* פיני קאסידי – מישיגן
* בילי ריינר – ג'ים טיילור
* דייוויד שילדס – מייג'ור סקוט
* וינצנץ קיפר – לויטננט פוס, חייל בגדוד 11 של גבירגסייגר
* לורן מקפדיין –סגן וולש

==הפקה==
בנובמבר 2018, הוכרז שמיני-הסדרה תופק על ידי החברות "A&E Studios" ו-"Unique Features", ואילו עבודת ההנפשה תיעשה על ידי הסטודיו "School of Humans" באטלנטה. בשנת 2019, נטפליקס הודיעה על ליהוקו של בראדלי ג'יימס לדמותו של פליקס ספארקס.

במהלך הפקת מיני-הסדרה נעשה שימוש בהנפשה טריוסקופית היברידית משופרת, טכניקה שמשלבת בין שחקנים בלייב אקשן להנפשה ממוחשבת. לטענת המפיקים, הטכניקה נותנת "רמה ונאמנות חסרת תקדים לחוויית הדרמה המונפשת".

==הפצה==
מיני-הסדרה עלתה לשידור בשירות הזרמת המדיה של נטפליקס ביום הווטרנים, 11 בנובמבר 2020. טיזר הטריילר הופץ ב-12 באוקטובר, והטריילר המלא הופץ ב-22 באוקטובר.

==ביקורת==
באתר הביקורות "Rotten Tomatoes", מיני-הסדרה קיבלה את הציון 80%, בהתבסס על 5 ביקורות, עם דירוג ממוצע של 7.19/10.

==קישורים חיצוניים==

* 

==הערות שוליים==

קטגוריה:מיני-סדרות טלוויזיה
קטגוריה:מלחמת העולם השנייה בתרבות
קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
אלגואזאורוס

אלגואזאורוס (שם מדעי: Algoasaurus; מילולית: "לטאת מפרץ אלגואה") הוא סוג של דינוזאור זאורופוד שחי במשך הקרטיקון התחתון באפריקה שלפני 140 עד 125 מיליון שנה מזמננו.

זאורופוד זה השתייך לקבוצה אאוזאורופודה, והיה בעל דמיון מסוים לטיטאנוזאורים, אף שלא היה קרוב אליהם כלל. הוא התגלה בתצורת קירקווד שבכף התקווה הטובה, דרום אפריקה. חלק מהחוקרים רואים בסוג זה טקסון בטל (nomen dubien).

הדינוזאור התגלה בידי החוקר הסקוטי-דרום אפריקאי רוברט ברום ב-1904 משרידים מקוטעים של חוליות, עצם ירך וקטעי פרקי אצבעות, אף שהיו עוד כמה עצמות שלא נאספו שהשתייכו לסוג זה. אלה לא זוהו ונהרסו בידי עובדים כדי לייצר מהם לבנים.

האלגואזאורוס לא היו דומה לאף זאורופוד והוא נחשב לאחד מהפרימיטיבים שבזאורופודים. ככל הנראה פרט בוגר הגיע לאורך 9 מטרים, גובה של 3 מטרים ומשקל ממוצע של 10 טון בקירוב. הוא היה בעל צוואר ארוך שעזר לו להגיע לצמרות עצים כדי להיזון מהעלים שבצמרות. כמו כן היה בעל זנב ארוך מייצב.

==קישורים חיצוניים==

קטגוריה:אאוזאורופודה
קטגוריה:דינוזאורים שחיו בקרטיקון תחתון באפריקה
קטגוריה:מאובני טקסונים שתוארו ב-1904
אוסטרוזאורוס

אוסטרוזאורוס (שם מדעי: Austrosaurus; מילולית: "לטאה דרומית") הוא סוג של דינוזאור גדול מקבוצת הטיטאנוזאורים, שהתקיים באוסטרליה במשך הקרטיקון התחתון, לפני 110 עד 105 מיליון שנה מזמננו.

== מאפיינים ==
מאובניו של נתגלו במרכז ומערב קווינסלנד בידי מר ה. ב. ווב, שמסר את הממצאים לאחיו ומשם נשלחו למוזיאון קווינסלנד. הסוג תואר ב-1933 בידי החוקר האוסטרלי אלברט הבר לונגמן , כשפירוש השם: "Austro" - דרומי, "Saurus" - זוחל/לטאה, זאת עקב הימצאם ביבשת הדרומית (בהמשך התגלו עוד מאובנים רבים של דינוזאורים).

בדומה לזאורפודים רבים נחשב האוסטרוזאורוס לייצור מימי או מימי למחצה, כדי שיוכל לשאת את משקלו, אך טענה זו נשללה לחלוטין כשנמצאו עקבות זאורופודים שתמכו בגופם על היבשה. האוסטרוזאורוס הגיע לגובה של 3.9 מטרים בירכיים ולגובה 4.1 מטרים בכתפיו, מה שגרם לגבו להיות ישר כמעט לגמרי. החוקר גרגורי ס. פאול העריך שהגיע לאורך 20 מטרים ולמשקל 16 טונות בממוצע.

כיום מייחסים את האוסטרוזאורוס לטיטאנוזאור מוקדם, אך הוא נחשב גם לקרוב של הצטיוזאוריים כמו הפטגוזאורוס והשונוזאורוס הדומים לו במראה. חוקרים נוספים רואים בסוג זה טקסון מוטל בספק.

== קישורים חיצוניים ==

קטגוריה:טיטאנוזאוריה
קטגוריה:דינוזאורים שחיו בקרטיקון תחתון באוסטרליה
לשנצפלו

לשנצפלו (בהונגרית: Lesencefalu) הוא כפר קטן במחוז וספרם שבמרכז הונגריה.עד שנת 1940 נקרא הכפר לשנצנמטפלו (Lesencenémetfalu).

כמו כפרים רבים באירופה גם בלשנצפלו מספר התושבים נמצא בירידה. כך, בשנת 1990 חיו בכפר 351 תושבים, ובשנת 2020 רק 300 תושבים.

==יהודי לשנצפלו==
בלשנצפלו חיו יהודים בתקופות זמן שונות. במקום היה קיים בית קברות יהודי ובו כ-20 מצבות, אך בשנות השישים הן פוזרו על ידי המקומיים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|8
|
|-
|1880
|10
|739
|-
|1910
|10
|
|-
|1920
|4
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
אל סנטוס

אלפרדו סנטוס (באנגלית: Alfredo Santos; נולד ב-13 ביולי 1976) הוא שחקן אמריקאי ודוגמן לשעבר.

== ביוגרפיה ==
אל סנטוס נולד בשם אלפרדו סנטוס בניו יורק. אחיהם הגדול של כריס ופטריק סנטוס,<ref></ref> אף הם שחקנים. הוא בוגר לימודי תואר ראשון במדעים ממכללת האנטר.<ref name="globe2"></ref>

== קריירה ==
=== קריירת דוגמניות ===
בשנת 1991, כשהיה בן 15, התגלה סנטוס על ידי סוכנות הדוגמנות של פורד.<ref name="globe"></ref> הוא הוחתם להיות הפנים של ורסצ'ה. הוא דגמן עבור חברות אופנה מובילות כמו ארמני, ולנטינו ואברקרומבי אנד פיץ'. הוא הופיע על גבי שערי המגזינים: Seventeen, YM, Teen Vogue, American Fitness ו-Elle.

=== קריירת משחק ===
סנטוס ידוע בתפקידו כדנטה בלסקו ב-"Jeepers Creepers 2",<ref></ref> הוא הופיע בתפקיד ראשי בסדרת הטלוויזיה "גרוס פוינט".<ref></ref><ref>[https://archive.today/20120914092648/http://www.tvshowsondvd.com/newsitem.cfm?NewsID=6679 "Grosse Pointe – Complete Series hits store shelves in February", TVShowsOnDVD.com]</ref> הוא גם הופיע בתפקיד אורח בסדרה "CSI: ניו יורק". סנטוס מככב גם בסרט האימה "שדים מהירים", לצד מרינה סירטיס בבימויו של דן גרסיה.<ref></ref>

סנטוס הוא הנשיא והמייסד של "Stronghold Productions, Inc", חברת הפקת סרטים בבוורלי הילס קליפורניה.<ref></ref>

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
!הערות
|-
|2003
|ג'יפרס קריפרס 2
|דנטה בלסקו
|
|-
|2006
|Mustang Sally
|ריאן
|
|-
| rowspan="2" |2007
|Lost Signal
|קווין הילי
|
|-
|אמריקן גנגסטר
|מכונאי
|
|-
|2008
|Killer Movie
|לוק
|
|-
|2009
|2 Dudes and a Dream
|צ'אקי סטיבנסון
|
|-
|2011
|Geezas
|פול
|מפיק-שותף
|-
|2012
|Speed Demons
|צ'אנס
|
|}

=== טלוויזיה ===
{| class="wikitable sortable"
!שנה
!סדרה
!תפקיד
! class="unsortable" |הערות
|-
|2000–2001
|גרוס פוינט
|ג'וני בישופ / בראד ג'ונסון
|תפקיד ראשי; 17 פרקים
|-
| rowspan="2" |2001
|נאש ברידג'ס
|מת'יו / קסידי
|2 פרקים; ללא קרדיט
|-
|That's Life
|פיטר
|פרק: "Oh, Baby!"
|-
|2004
|The Help
|אולי
|תפקיד ראשי; 7 פרקים
|-
|2007–2008
|CSI: ניו יורק
|אולי בארנס
|2 פרקים
|}

== קישורים חיצוניים ==

== הערות שוליים ==

קטגוריה:בוגרי מכללת האנטר
קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1976
אלווקריה

אלווקריה (שם מדעי: Alwalkeria) הוא סוג של דינוזאור קדום ביותר, אשר השתייך לקבוצה בעלי אגן דמוי לטאה והוא חי בסוף הטריאס לפני 228 מיליון שנה בהודו. היצור הקרוב ביותר אליו הוא האאורפטור, ושניהם נחשבים לדינוזאורים הקדומים ביותר בעולם.
== סיווג ==
במקור סוג זה נקרא בידי החוקר ההודי סנקאר צ'אטרג'י בשם Walkeria לכבוד הפלאונטולוג הבריטי אליק ווקר , אך שם זה הועבר בידי ארגון ICZN לסוג של חיטחבים. במקום נתנו החוקרים צ'אטרג'י ועמיתו בן קרייזלר (Ben Creisler) את השם הנוכחי, גם הוא מבוסס על שמו של אליק ווקר. הסוג כלל מין אחד – Alwalkeria maleriensis, הקרוי על שם תצורת מאלרי שבאנדרה פרדש, דרום הודו בהם התגלו ממצאיו.
== מאפיינים ==
יצור קדום זה היה בעל גולגולת קטנה באורך 4 סנטימטרים, ובמראהו הזכיר את האאורפטור יותר מכל דינוזאור אחר. הוא היה קטן מאוד באורך 1.5 מטר ומשקל מוערך של 2 קילוגרם, והיה דו-רגלי זריז שנע אחרי טרף במהירות. מבנה שיניו היו מעוקלות מעט אך דקיקות בצורתם ובזוויתם, מה שאומר שהדינוזאור לא היה קרניבור ולא אוכל צמחים אלא אוכל כל שכנראה צד חסרי חוליות כמו חרקים או חולייתנים קטנים ואולי אף צמחים. מבנה רגליו הכיר מעט כמה מקרובי התנינאים הקדומים יותר מדינוזאור.

ככל הנראה היה זה לצד האאורפטור מראשוני הדינוזאורים האמיתיים. הוא התקיים רק בסוף הטריאס לפני 228 מיליון שנה ואולי התפתח לתרופודים וקרוביהם.

== קישורים חיצוניים ==

קטגוריה:בעלי חיים שתוארו ב-1994
קטגוריה:טקסונים שתוארו בידי סנקאר צ'אטרג'י
קטגוריה:בעלי אגן דמוי לטאה
קטגוריה:דינוזאורים שחיו בטריאס עליון באסיה
קטגוריה:דינוזאורים שחיו בטריאס בהודו ובמדגסקר
יקטרינה קובאלצ'וק

יקטרינה ליאונידובנה קובאלצ'וק (ברוסית: Екатерина Леонидовна Ковальчук; נולדה ב-20 בפברואר 1993, סיקטיבקר, רוסיה) היא שחקנית תיאטרון וקולנוע רוסייה.<ref>[https://archive.today/20190704031847/https://www.kystandard.com/content/‘-private’-bring-unique-story-war-and-patriotism-screen ‘The Private’ to bring unique story of war and patriotism to the screen: Film is U.S. debut for Russian actress]. The Kentucky Standard, 16 жовтня 2015</ref>

== ביוגרפיה ==
יקטרינה נולדה ב-20 בפברואר 1993 בסיקטיבקר<ref name="tochka">[https://glamurchik.tochka.net/ua/255380-aktrisa-katerina-kovalchuk-kogda-nibud-ya-obyazatelno-pozhmu-ruku-dzheymsu-kemeronu/ Актриса Катерина Ковальчук: «Коли-небудь я обов’язково потисну руку Джеймсу Камерону!»] // tochka.net</ref> וגדלה שם. אחותה היא השחקנית אנה קובאלצ'וק . לאחר שעזבה את בית הספר עברה לסנקט פטרבורג לגור אצל אביה, אותו לא הכירה עד גיל 17, ונכנסה למכון למדעי הרוח בפטרבורג (בקורס של איוואן קרסקו). היא סיימה את לימודיה בשנת 2015.

== קריירה ==
יקטרינה התעניינה בתיאטרון במכון, שם גילמה את התפקידים הראשונים. את צעדיה הראשונים בקולנוע היא עשתה בהוליווד, כששיחקה בסרט הקצר "הטוראי" בשנת 2015.
=== פילמוגרפיה ===
# 2015: "הטוראי" – קלדמן
# 2016: "מלחמות השוטרים" – ז'אנה סנז'קובה
# 2016: בגידה – דאשה
# 2017: "נערה עם נגן" – ניקה
# 2017: "מופלא" – אגאפיה
# 2017: "הרדין" – הלן מיירוז
# 2017: "המשרד" – יאנה
# 2017: טירוף – גלוריה
# 2018: "שתי אחיות" – אנטונינה
# 2019: "צמיתה" – יקטרינה ורביצקאיה
# 2020: "הוסר" – קטיה
=== תפקידים בתיאטרון ===
# אוגוסט: מחוז אוסייג' – ויולט
# טרווסטי – קאר, בנט, צארה, ססילי גוונדולן
# "שבע קערות, שבע כפות" – באבא לוסיה
# הפנטזיות של פריאטייב – ליובוצ'קה
# "מקהלה" – בארונית

== קישורים חיצוניים ==
* 
* 
* [https://www.stb.ua/ua/2019/03/12/katerina-kovalchuk-biografiya-tvorchestvo-i-vse-novosti-ob-aktrise/ יקטרינה קובאלצ'וק: ביוגרפיה] // STB
* [https://teleportal.ua/person/katerina-kovalchuk יקטרינה קובאלצ'וק: שחקנית תיאטרון וקולנוע] // "פלטפורמת VOD StarLightMedia" "Teleportal"
* [https://www.komi.kp.ru/daily/26962/4017196/ "סינדרלה הייתה בת מזל, אבל התקשיתי," – השחקנית יקטרינה קובאלצ'וק אינה מוכרת ברחובות סיקטיווקאר, אך היא מוזמנת לככב בהוליווד] / קומסומולסקאיה פרבדה (כתבת תסקיר)

==הערות שוליים==

קטגוריה:שחקניות רוסיות
קטגוריה:שחקניות תיאטרון רוסיות
קטגוריה:רוסים שנולדו ב-1993
בגצרטופס

בגצרטופס (שם מדעי: Bagaceratops; במונגולית: "Baga" - קטן, ביוונית: "ceratops" - פרצוף מקורנן) הוא סוג של דינוזאור צמחוני מקבוצת הצרטופסים שחי במדבר גובי במונגוליה של הקרטיקון העליון לפני 80 מיליון שנה. הוא השתייך למשפחת הבגצרטופסיים, הקרובה לפרוטוצרטופסיים.

==תיאור==
הבגצרטופס הגיע לאורך ממוצע של מטר אחד וגובה של 50 סנטימטרים בכתפיים כשמשקלו הוערך ב-22 קילוגרם בלבד. הוא היה דינוזאור קטן יחסית, אף שרוב הצרטופסים בתקופתו היו גדולים בהרבה (בני משפחת הצרטופסיים). הוא התקיים לצד קרובו למשפחה, הברויצרטופס שבעבר שניהם נכללו באותו סוג אך הופרדו עקב מספר הבדלים במבנה השלד. היו לו עטרה קטנה ודמוית משולש, עם מעט זיזים בקצותיה, היה חסר קרני מצח וקרן האף הייתה קצרה ביותר. עם זאת הוא הכיל מקור עבה שבתוכו עשר שיניים בכל לסת. ייתכן שבשל ממדיו הקטנים היה דו-רגלי ויכל לנוע מהר כדי להימלט מטורפים.

הדינוזאור השתמש במקורו העבה דמוי-התוכי כדי ללעוס עלי מחטניים, שרכים וציקסיים ששגשגו בתקופתו.

== קישורים חיצוניים ==

קטגוריה:בגצרטופסיים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1975
לשנצאישטוואנד

לשנצאישטוואנד (בהונגרית: Lesenceistvánd) הוא כפר קטן במחוז וספרם שבמרכז הונגריה.

==יהודי לשנצאישטוואנד==
בלשנצאישטוואנד חיו יהודים בתקופות זמן שונות. ביער סמוך לכפר, השייך לצייד מקומי קיימות מצבות של יהודים שהיוו בעבר בית קברות של הקהילה המקומית, כיום קיימות שם כ-6 מצבות בלבד.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|27
|
|-
|1880
|22
|1,021
|-
|1910
|15
|
|-
|1920
|10
|
|-
|1930
|9
|
|-
|1941
|1
|1,170
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
מאטי קאש

מאטי קאש (באנגלית: Matty Cash; נולד ב-7 באוגוסט 1997) הוא כדורגלן אנגלי ופולני, המשחק בעמדת הבלם והמגן הימני באסטון וילה ובנבחרת פולין.

==קריירה==
קאש הצטרף ב-2014 לקבוצת הנוער של נוטינגהאם פורסט. בין מרץ למאי 2016 הושאל לדאגנהאם אנד רדברידג' מליגת הפוטבול ליג השנייה. באוגוסט 2016 ערך את הופעת הבכורה שלו בקבוצה הבוגרת של נוטינגהאם פורסט מהפוטבול ליג צ'מפיונשיפ. הוא שיחק בקבוצה במשך ארבע עונות בהן שותף ב-129 משחקי ליגה וכבש 11 פעמים. בעונת 2019/2020 נבחר על ידי האוהדים לשחקן העונה של הקבוצה. בספטמבר 2020 עבר לאסטון וילה מהפרמייר ליג. הוא כבש שער בכורה ב-18 בספטמבר 2021 בניצחון 0–3 על אברטון.

== קריירה בינלאומית ==
קאש ערך הופעת בכורה בנבחרת פולין בניצחון 1–4 על אנדורה בנובמבר 2021. ב-11 ביוני 2022 כבש שער בכורה במדי נבחרת פולין בתיקו 2-2 נגד הולנד בליגת האומות.

נכלל בסגל נבחרת פולין לטורניר מונדיאל 2022.

==קישורים חיצוניים==

== הערות שוליים ==

קטגוריה:כדורגלנים פולנים
קטגוריה:כדורגלנים אנגלים
קטגוריה:בלמי כדורגל פולנים
קטגוריה:בלמי כדורגל אנגלים
קטגוריה:כדורגלני נוטינגהאם פורסט
קטגוריה:כדורגלני אסטון וילה
קטגוריה:כדורגלני נבחרת פולין
קטגוריה:כדורגלני מונדיאל 2022
קטגוריה:אנגלים שנולדו ב-1997
קטגוריה:פולנים שנולדו ב-1997
קבוצת החלומות (סרט)

קבוצת החלומות (ברוסית: Кома́нда мечты) הוא סרט ספורט רוסי שביימו פיליפ אבריוטין ומקסים זיקוב,<ref>[http://www.goldmustang.ru/news/9020.html Новости: ФКСР приняла участие в съемках нового семейного фильма]</ref><ref>[https://www.prochukotku.ru/news/main/20181108/7385.html Чукотский режиссер создал «Команду мечты»]</ref> בכיכובו של יאן צפניק.<ref>[https://tvkinoradio.ru/article/article14663-camera-action-chto-proishodit-v-rossijskom-kino Что происходит в российском кино]</ref><ref>[http://www.kinomania.ru/news/58108 Закончились съемки фильма «Команда мечты» с Яном Цапником в главной роли]</ref> הסרט יצא לאקרנים ברוסיה ב-29 באוגוסט 2019.<ref>[https://kinobusiness.com/news/107-y-rossiyskiy-kinorynok-prezentatsiya-kompanii-wdsspr/ 107-й Российский кинорынок: Презентация компании WDSSPR]</ref><ref>[https://www.kinoafisha.info/reviews/8327941/ Рецензия на фильм «Команда мечты» Киноафиши]</ref>

== תקציר עלילת הסרט ==
במרכז העלילה פרשן הספורט סטפן ורשינין, מאבד את מקום עבודתו ומוצא את עצמו מאמן בתחרויות ילדים, שגורמות לו להבין שבשום מקרה אסור לו להתייאש ולאבד אמון בעצמו.<ref>[https://www.kinoafisha.info/movies/8330643/ Команда мечты, 2018]</ref>
== שחקנים ודמויות ==
* יאן צפניק - סטפן ורשינין
* רומן מדיאנוב - ויקטור סורוב
* אנה צ'ורינה - אנה סורובה
* יורי סטויאנוב - קונסטנטין סמיונוביץ'
* ולדימיר סיצ'יוב - ויקטור
* קטרינה מירושקינה - ניקה ורשינינה
* טאגיר מטשין - ארתור סורוב
* קסניה זולוטובה - קטיה אפאנסייבה
* מקאר אבריוטין -סטיופקנ ורשינין
* סרגיי קצ'אנוב - סרגיי ניקולאייביץ'
* קסניה צ'רנוסקוטובה - ליודמילה סרגייבנה
* אלכסנדר קונאקוב - מאמן סמבו
* מאראט זיאטדינוב - שופט בתחרות סמבו
== קישורים חיצוניים ==
* 

== הערות שוליים ==

קטגוריה:סרטי ספורט רוסיים
קטגוריה:סרטים ברוסית
קטגוריה:סרטי 2019
קטגוריה:סרטים לכל המשפחה
אדווין טיטיינס

אדווין טיטיינס (בגרמנית: Edwin Tietjens; 20 במרץ 1894, סנקט פטרבורג – 22 במאי 1944) היה פסיכיאטר בברלין בשנות ה-20 וה-30. הוא חסיד אומות העולם גרמני.

== ביוגרפיה ==
לטיטיינס היה דוקטורט בפילוסופיה. בשנת 1926 הוא הפך לבעלה הרביעי של לואיג'ינה פון פבריס.<ref>[http://thepeerage.com/p6542.htm#i65419 thepeerage.com]</ref> הספר שכתב "Desuggestion" בשנת 1929, תורגם לאנגלית וצוטט רבות. בשנת 1943 טיטיינס ואשתו ג'ינה, הסתירו עובדת חנות נעליים יהודייה, רות היינמן ואמה. בני הזוג השיגו להן תעודות מעבר מזויפות וטיפלו בהן בביתם בברלין. לאחר שטייטנס מת מהתקף לב, המשיכה אשתו לשמור על הנשים עד שהצבא הרוסי נכנס לברלין. על כך הם קיבלו את אות חסידי אומות העולם.<ref>Israel Gutman & Sara Bender, Lexikon der Gerechten unter den Völkern: Deutsche und Österreicher, Wallstein Verlag, 2005, Vol. I, p.272; [https://righteous.yadvashem.org/?searchType=righteous_only&language=en&ind=0&itemId=4022287 Edwin Tietjens] – his activity to save Jews' lives during the Holocaust, at Yad Vashem website</ref>

== הערות שוליים ==

קטגוריה:גרמנים חסידי אומות העולם
קטגוריה:פסיכיאטרים גרמנים
קטגוריה:מצילים בשואה: גרמניה
קטגוריה:גרמנים שנולדו ב-1894
קטגוריה:גרמנים שנפטרו ב-1944
המעורבות האיראנית במלחמת האזרחים בסוריה

הרפובליקה האסלאמית של איראן החלה בשנת 2013 להתערב במלחמת האזרחים בסוריה לצד משטרו של בשאר אל-אסד. התערבות צבאית זאת כללה העברת כוחות דרך עיראק וחיזוק הקשר עם ארגוני הטרור הניתנים להשפעתה של איראן באזור, בהם חזבאללה. מאז ינואר 2013 יותר מ-2,300 חיילי משמרות המהפכה האסלאמית נהרגו במעורבותם במלחמת האזרחים בסוריה. במסגרת הסכסוך הישראלי-איראני תקפה ישראל מטרות איראניות בסוריה.

== מאפייני המעורבות האיראנית ==
רוב השימוש בנשק כימי במלחמת האזרחים בסוריה מקורו בפיתוח איראני. בסוריה, ממשלת איראן לא הראתה התייחסות להשפעות של הנשק הכימי אשר היא עצמה השתמשה בו והמשיכה לתמוך במשטרו של בשאר אל-אסד, שהשתמש בכלור וסארין נגד אזרחיו יותר מ-100 פעמים. הגיבוי הצבאי, הכלכלי והדיפלומטי של איראן היה חיוני להישרדותו של אסד במלחמת האזרחים בת כמעט עשר השנים שהרגה חצי מיליון בני אדם ועקרה מיליונים נוספים מביתם.

למרות העיצומים הבינלאומיים מצד ארצות הברית והאיחוד האירופי, הממשל בטהראן המשיך להכשיר ולחמש את צבא אסד, שנאבק באופוזיציה לאחר ההפגנות הפרו-דמוקרטיות בשנת 2011. מיליציות שיעיות הנתמכות על ידי איראן נלחמו לצד כוחות המשטר בעיירות ובערים הנשלטים על ידי ערבים סונים, במיוחד השטחים אשר נשלטו בידי המדינה האסלאמית. אסד שייך לעלווים, שלוחה של האסלאם השיעי, ששולטת בשלטון ובביורוקרטיה של סוריה מזה כבר עשרות שנים (מאז עלייתם של חאפז אל-אסד ומפלגת הבעת'). 

מיליציות איראניות התמודדו עם האשמות בתקיפת אזרחים כמו במהלך לכידת העיר חלב. 

מעורבותה של איראן בסוריה חורגת משיקולים דתיים ויחסים בין השתיים, שכן לטהראן דמשק משמשת דרך מכרעת לבניית השפעה אזורית על פני המזרח התיכון. המעורבות של איראן מונעת גם על ידי אינטרסים עסקיים. עם שחזור הממשל של אסד על גבי רוב המדינה, איראן החלה בבניית תשתיות רבות אשר מתחרות בהשפעה הרוסית על סוריה. 

ישראל פגעה ביעדים איראניים בתוך סוריה כמה עשרות פעמים, והותירה את הגולן הסורי נקי מפעילות איראנית. מבחינת איראן, סוריה משמשת גם צינור לאספקת נשק לחזבאללה שמרכזו בלבנון. מאז שהביסה את המדינה האסלאמית, איראן העמיקה את השפעתה בכך שהיא מציעה כסף, אוכל ותעודות זהות לסורים שמסכימים להמיר את דתם לאסלאם השיעי, על פי דיווח ב"וול סטריט ג'ורנל".

מנקודת המבט הטורקית סוריה לא הצליחה להכיל התנגדות פנימית המהווה איום על שלטון אסד ואנקרה החליטה לקחת על עצמה את האתגר לתמיכה באופוזיציה הסורית.
== ראו גם ==
* המעורבות הטורקית במלחמת האזרחים בסוריה
* המעורבות הרוסית במלחמת האזרחים בסוריה

== קישורים חיצוניים ==
* [https://rusi.org/sites/default/files/201608_op_understanding_irans_role_in_the_syrian_conflict_0.pdf Understanding Iran's Role in the Syrian Conflict - RUSI]
* [https://www.idf.il/en/minisites/iran/iran-in-syria/iranian-forces-deployed-in-syria/ Iranian Forces Deployed in Syria - IDF]

*
קטגוריה:איראן: היסטוריה צבאית
קטגוריה:יחסי איראן–סוריה
שמי חצות (סרט)

שמי חצות (באנגלית: The Midnight Sky) הוא סרט מדע בדיוני אמריקאי שביים ג'ורג' קלוני, המבוסס על הרומן "שמי חצות" (הוצאת אגם 2020) מאת לילי ברוקס-דלתון. מככבים בו קלוני, פליסיטי ג'ונס, קייל צ'נדלר, דייוויד אוילאו ודמיאן ביצ'יר. כאשר העולם מחשיך, המדען המזדקן ד"ר אוגוסטין לופטהאוס נמצא לבד בצפון הקוטב הצפוני, בניסיונו להזהיר את סאליבן וצוותה החוזרים ממשלחת חלל לצדק מפני מה שמצפה להם בכדור הארץ. הסרט עלה לצפייה דיגיטלית ב-23 בדצמבר 2020 על גבי שרתי נטפליקס, ותוך פחות מחודש צפו בו כ-72 מיליון צופים.

== תקציר העלילה ==
אוגוסטין (ג'ורג' קלוני), מדען בודד בקוטב הצפוני, נמצא במרוץ נגד הזמן כדי להשיג תקשורת שתאפשר לו לעצור את סאלי (פליסיטי ג'ונס) וחבריה האסטרונאוטים לחזור הביתה לכדור הארץ עקב אסון עולמי מסתורי.

== שחקנים ודמויות ==
* ג'ורג' קלוני - אוגוסטין לופטהאוס
* פליסיטי ג'ונס - איריס ״סאלי״ סאליבן
* קייל צ'נדלר - מיטשל
* דייוויד אוילאו - המפקד טום אדול
* טיפאני בון - מאיה
* דמיאן ביצ'יר - סאנצ'ס
* קאוילין ספרינגול - איריס הצעירה
* סופי ראנדל - ג׳ין סאליבן
* אית'ן פק - אוגוסטין הצעיר
* טים רוס - מייסון מוסלי
* מרים שור - אשתו של מיטשל

== הפקה ==
ביוני 2019 הוכרז כי ג'ורג' קלוני יביים ויככב בסרט, כאשר נטפליקס תפיץ וצילומי הסרט יתחילו באוקטובר.<ref></ref> פליסיטי ג'ונס צורפה לצוות השחקנים ביולי,<ref></ref> כשקייל צ'נדלר ודייוויד אוילאו הצטרפו באוגוסט.<ref></ref><ref></ref> טיפאני בון וקאוילין ספרינגול צורפו להפקה באוקטובר.<ref></ref> בנובמבר 2019 דמיאן ביצ'יר לוהק לתפקיד בסרט,<ref></ref> סופי ראנדל, איתן פק, טים רוס ומרים שור לוהקו בינואר 2020.<ref></ref> הצילומים החלו ב-21 באוקטובר 2019 והושלמו ב-7 בפברואר 2020.<ref></ref>

== קישורים חיצוניים ==

ביקורות
* 
* 
* 

== הערות שוליים ==

קטגוריה:סרטי מדע בדיוני אמריקאיים
קטגוריה:סרטים באנגלית
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטי מדע בדיוני מ-2020
דרק מיו

דרק מיו (באנגלית: Derek Mio; נולד ב-1982) הוא שחקן קולנוע וטלוויזיה אמריקאי. הוא למד בבית הספר לאמנויות הקולנוע USC.<ref></ref>

== חיים אישיים ==
מיו נולד בהנטינגטון ביץ' שבקליפורניה ולמד בתיכון הנטינגטון ביץ'. הוא למד באוניברסיטת דרום קליפורניה. כיום הוא מתגורר בלוס אנג'לס.<ref></ref>

== קריירת משחק ==
מיו ידוע כשגילם את דמותו החוזרת כווייד מתיוס בסדרת הטלוויזיה "גריק",<ref></ref> ואת דמותו של גלן בסרט "GBF" משנת 2013. היה לו תפקיד בסדרת הטלוויזיה "Day One". 

מיו שיחק בתפקיד ראשי בסרט האינדי "טוהר", בבימויו של נאהי אהן.<ref></ref> בשנת 2014 שיחק בתפקיד אליוט בסדרת האינטרנט "Spooked". 

בשנת 2019 הופיע בסדרת הטלוויזיה "האימה", שם שיחק את התפקיד הראשי של צ'סטר נאקאיאמה, בנם של מהגרים ממוצא יפני, המתגייס לצבא.<ref></ref>

==קישורים חיצוניים==

== הערות שוליים ==

קטגוריה:אמריקאים ממוצא יפני
קטגוריה:בוגרי אוניברסיטת דרום קליפורניה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1982
Ethio Jazz

Ethio Jazz (בעברית: את'יו-ג'אז, ג'אז אתיופי) הוא אלבום האולפן הרביעי של המוזיקאי האתיופי מולטו אסטטקה והראשון שמציג באופן מלא את ז'אנר האת'יו-ג'אז החדש שיצר אסטטקה. האלבום, שהוקלט והופץ על ידי חברת התקליטים האתיופית Amha Records, הוא הראשון של אסטטקה אשר פורסם קודם באתיופיה ואז בארצות הברית.

== רקע ==
הסגנון המוזיקלי של האלבום מונח על היסודות שהניח נרס נלבנדיאן בשנות החמישים, לאחר שהחל ליצור מוזיקת ג'אז באתיופיה<ref></ref>. לאחר שהג'אז נזנח באתיופיה, אסטטקה (שחזר באותה תקופה לאתיופיה) החל לפתח את הסגנון מחדש בארץ מולדתו בשילוב של סגנונות מוזיקליים מקומיים (מוזיקה אתיופית ומוזיקה מזרחית). האלבום נחשב פורץ דרך והיה לחלק חשוב במה שכונה מאוחר יותר "תור הזהב" של המוזיקה באתיופיה; הכלים שבהם השתמש אסטטקה באלבום, ויברפון, תופי בונגו ותופי קונגה אשר הגיעו מאמריקה הלטינית, הפכו לכלים מסורתיים עבור המוזיקה הפופולרית האתיופית.

באותה תקופה, אמצע שנות השבעים, הקיסר היילה סלאסי ביצע כמה שינויים ליברליים במדינה, שהשפיעו גם על הצורה בה המוזיקה נתפסת; הוא פתח את אתיופיה עבור אמנים וסגנונות מארצות שונות, ואף מימן בעצמו תזמורות של מוזיקה מקומית. הפעולות הליברליות הללו שביצע סלאסי באו בתזמון מושלם עם חזרתו של אסטטקה לאתיופיה לאחר שהתפרסם בארצות הברית. לאחר שהוציא את האלבום באתיופיה, זה זכה להצלחה מרובה והיווה אבן יסוד בז'אנר שאותו פיתח אסטטקה כמעט לבדו. האלבום אף השפיע על מוזיקאים נוספים באתיופיה, ואלבומים רבים המנוגנים בסגנון האת'יו-ג'אז קמו והתפרסמו<ref name=":0"></ref>.

האלבום מורכב מרצועות שונות שהקליט אסטטקה עם רביעיית הג'אז שלו בין 1969 ל-1972, והמכנה המשותף בין כולם הוא השילוב של סגנונות הג'אז, המוזיקה הלטינית והמוזיקה האתיופית.

האלבום זכה לתשואות רבות, ועל פי רוב נחשב לאחד מאלבומי הג'אז האתיופים הטובים בכל הזמנים<ref name=":0" /><ref></ref><ref></ref>, לצד אלבומו הקודם של אסטטקה "Mulatu of Ethiopia".

== הערות שוליים ==

קטגוריה:אלבומי 1974
קטגוריה:אלבומי ג'אז
צטיוזאוריסקוס

צטיוזאוריסקוס (שם מדעי: Cetiosauriscus; מילולית: "דמוי-צטיוזאורוס") הוא סוג של דינוזאור זאורופוד חי באירופה במשך היורה התיכון שלפני 168 עד 163 מיליון שנה מזמננו.

== מאפיינים ==
דינוזאור זה היה ידוע כבר ממאובנים שנמצאו בקיימברידג'שייר, אנגליה ב-1842 ובתחילה הוא נחשב לצטיוזאורוס, כשבמשך שנים חוקרים רבים ראו בו מין של האחרון. עם זאת מבנה הגפיים והזנב היו מעט שונים והוחלט לראות בו קרוב לאורניתופסיס (שנכלל בו לזמן מה אך בהמשך בוטל מספק). ממצאים נוספים מתצורת וסקס הראו שהאורניתופסיס התקיים במשך הקרטיקון, והיה קרוב לקבוצה מקרונריה, כך שהסוגים הופרדו. בהמשך הניחו שהוא קרוב של הדיפלודוקיים או הממנצ'יזאוריים עקב זנבו הארוך והחוליות הדומות, כך חשב למשל החוקר עותניאל צ'ארלס מארש שראה בו מין של דיפלודוקוס, בעוד חוקרים נוספים ראו בו סוג מקביל להפלוקנטוזאורוס. עם זאת מבנה הכפות השטוח ובעל האצבעות הארוכות יחסית, דמו יותר לצטיוזאורוס והניחו שהוא סוג מעבר בין הדיפלודוקיים לצטיוזאוריים. הסוג עצמו הוגדר ב-1980 בידי החוקר פרידריך פון הינה .

דינוזאור זה היה בינוני ביחס לזאורופוד והגיע לאורך של 15 או 16 מטרים ולמשקל של 10 טונות בקירוב, קטן יותר מהצטיוזאורוס. הוא היה בעל זנב ארוך יחסית לגודלו וכן בעל שוקיים ארוכות ורחבות. הוא ניזון מעלי מחטניים וציקסיים שלעס מהצמרות.

==קישורים חיצוניים==

קטגוריה:אאוזאורופודה
קטגוריה:דינוזאורים שחיו ביורה תיכון באירופה
קטגוריה:מאובני טקסונים שתוארו ב-1980
יוהאן נימאן

יוהאן נימאן (בגרמנית: Johann Niemann; 4 באוגוסט 1913 – 14 באוקטובר 1943) היה קצין אס אס ופושע מלחמה נאצי, שהיה סגן מפקד מחנה ההשמדה סוביבור במהלך מבצע ריינהרד. בנוסף היה פעיל בתוכנית T4 - אותנסיה של האס אס. נימאן נהרג במהלך מרד האסירים בסוביבור בשנת 1943.

== קריירת אס אס ==
נימאן הצטרף למפלגה הנאצית בשנת 1931 וקיבל את מספר החבר 753,836 ולאס אס בשנת 1934 וקיבל את מספר החבר 270,600. תחילה שירת במחנה ההשמדה בלז'ץ, שם פיקד על מחנה 2, אזור ההשמדה.<ref></ref> לאחר מכן הוא הועבר למחנה ההשמדה סוביבור. נימאן היה סגן מפקד סוביבור בהזדמנויות שונות בשנת 1942 לפני שקיבל את התפקיד לצמיתות בתחילת 1943. לאחר ביקורו של היינריך הימלר בסוביבור ב-12 בפברואר 1943, נימן הועלה לדרגת "אונטר-שטורמפיהרר".<ref name="SobiborInterview">[http://www.sobiborinterviews.nl/en/extermination-camp/biographies-of-ss-men Sobibor Interviews: Biographies of SS-men], sobiborinterviews.nl; accessed 23 December 2014.</ref>

קרל פרנצל, גם הוא מפקד בסוביבור, נזכר כיצד נימן טיפל באיום מסוים של מרד אסירים בתוך המחנה:<ref name="Ashes"></ref>
<blockquote> קאפו פולני אמר לי שכמה יהודים הולנדים מארגנים בריחה, העברתי את המידע לסגן המפקד נימאן. הוא הורה להוציא להורג את שבעים ושניים היהודים.<ref name="Arad">Yitzhak Arad (1987). Belzec, Sobibor, Treblinka: The Operation Reinhard Death Camps, Bloomington: Indiana University Press, pp. 76-77</ref> </blockquote>

ב-14 באוקטובר 1943 התרחש מרד אסירים במחנה סוביבור. נימאן היה קצין האס אס בדרגה הגבוהה ביותר שהיה בתפקיד באותו יום, ולכן הוא היה האדם הראשון שתכננו המורדים להתנקש בחייו. נימאן נהרג בצריף החייט באמצעות מכת גרזן לראשו על ידי אלכסנדר שובייב שכונה "קאלי מאלי", חייל הצבא האדום שהיה כלוא בסוביבור. שובייב הצליח להמלט מהמחנה בחסות המרד אך מאוחר יותר נהרג כפרטיזן ולא זכה לראות את סופה של המלחמה.

העיתון טיימס דיווח כי 350 תמונות מלחמה של סוביבור ומקומות אחרים הוצגו לאחרונה לציבור על ידי צאצאיו של סגן מפקד המחנה יוהאן נימאן. תערוכה נערכה בברלין וספר נלווה פורסם עם תמונות אלה. שתי תמונות עשויות לכלול את ג'ון איוון דמיאניוק, שומר טרווניקי יליד אוקראינה שהיגר אחר כך לארצות הברית. בשנת 2011 הורשע דמיאניוק על ידי בית משפט במינכן בסיוע לרצח 27,900 יהודים בסוביבור.<ref> "The Times", Jan 20 2020, page 29</ref>

==קישורים חיצוניים==

==הערות שוליים==

קטגוריה:סגל מחנה סוביבור
קטגוריה:נאצים שנרצחו
קטגוריה:פושעי מלחמה נאצים
קטגוריה:גרמנים שנולדו ב-1913
קטגוריה:גרמנים שנפטרו ב-1943
ברפזאורוס

ברפזאורוס (שם מדעי: Barapasaurus; מילולית: "לטאה גדולת-רגל") הוא סוג של דינוזאור מקבוצת הזאורופודים אשר חי בתחילת היורה שלפני 196.5 עד 183 מיליון שנה מזמננו בהודו. דינוזאור זה נחשב לפרימיטיבי מאוד והוא קרובו של הרואטוזאורוס האוסטרלי. בעבר שייכו אותו למשפחת הוולקנודוניים, אך עתה הוא מסווג כסוג ללא מקור בקבוצה גרוויזאוריה, הקרוב בעיקר לסוג קוטזאורוס שחי בהודו באותה תקופה.

דינוזאור זה התגלה בתצורת קוטה שבטלנגאנה, דרום הודו. הוא אחד מהזאורופודים הקדומים ביותר הידועים ובכלל בין הדינוזאורים האסייתיים והוא נמצא עם שלד כמעט שלם למעט חוליות הצוואר והגולגולת. ידועים לפחות 300 עצמות השייכות לסוג זה. סוג זה הכיל מין בודד - Barapasaurus tagorei, הקרוי על שם המשורר הבנגלי רבינדרנת טאגור.

הברפזאורוס היה זאורופוד פרימיטיבי באורך משוער של 14 מטרים, אך הוא מציג תכונות האופייניות לזאורופודים מאוחרים יותר, ביניהם חוליות צוואר רחם ארוכות ותומכות, המעידות שבעליהם היה נע על ארבע גפיים, הצוואר שלו היה ארוך עם גולגולת קצרה בקצהו ועל עמוד השדרה בלטו מספר זיזים דמוי-קוצים שאולי שימשו להגנה. נמצאו ממנו שיניים מועטות אשר הכילו אמייל ודמו במראם לכפיות. מבנה זה התאים לליחוך עלים מענפי עצים בדומה לזאורופודים אחרים.

הוא היה קרוב לוולקנודון מאפריקה, אך מחקרים מציגים שהיה שייך לקבוצה נפרדת קרובה. ואולם הוא לא השתייך לאאוזאורופודה, בה מרבית הזאורופודים הנפוצים.

הממצאים התגלו באזור טבוע בבוץ מאובן, שסביבו התגלו גזעי עצים רבים. ייתכן שהדבר נגרם עקב שיטפון הרסני שהרג את הדינוזאורים ואת הצמחייה ואולי תקע את הדינוזאורים בבוץ עד מותם. ייתכן שראשם שביצבץ ממעל לא הצליח להתאבן, מה שמסביר את היעלמותו מהמאובנים.

==קישורים חיצוניים==

קטגוריה:זאורופודה
קטגוריה:דינוזאורים שחיו ביורה בהודו ובמדגסקר
קטגוריה:מאובני טקסונים שתוארו ב-1975
קטגוריה:הודו: מאובנים
Fever (שיר של דואה ליפה)

Fever (בעברית: חום) הוא סינגל שהוקלט על ידי הזמרת-יוצרת הבריטית דואה ליפה בשיתוף הזמרת הבלגית אנג'ל.<ref name=":0"></ref><ref name=":1"></ref><ref name=":2"></ref> השיר יצא לאור ב-29 באוקטובר 2020, על ידי חברת תקליטים וורנר רקורדס, כסינגל שישי מתוך האלבום Future Nostalgia.<ref name=":2" /><ref name=":1" /><ref name=":0" />

==רקע והוצאה==
ב-23 באוקטובר 2020, העלתה ליפה ברשתות החברתיות תמונה שלה יחד עם הזמרת הבלגית אנג'ל. לאחר מכן החלו לצוץ שמועות על שיתוף פעולה שלהן יחד.<ref></ref> ב-26 באוקטובר, ליפה הודיעה רשמית כי שיתוף הפעולה שלהן ייקרא "Fever" והוסיפה כי הוא עתיד לצאת לאור ב-30 באוקטובר 2020.<ref></ref> "Fever", הוא שירה הראשון של הזמרת אנג'ל שיבוצע בשפה האנגלית.<ref></ref>

==וידאו קליפ==
צילומי הווידאו קליפ של Fever", אירעו בשורדיץ' , שבמזרח לונדון ב-14 באוקטובר 2020, במסעדת איסוף עצמי. למחרת, פרסם המגזין הבריטי סאן כי ליפה "זלזלה" והפרה את כללי העוצר של מגפת הקורונה וכי המשטרה פשטה על סט הצילומים לאחר תלונות של התושבים שם.<ref name=":4"></ref><ref></ref> מאוחר יותר, פרסם המגזין הודעת התנצלות רשמית בפני ליפה, על העוול שגרמו לה.

בנוסף, אושר כי ליפה לא הפרה את כללי העוצר של מגפת הקורונה וכי המשטרה הוזעקה עקב תלונות על רעש שאינו קשור לצילומים של ליפה.<ref name=":4" />

===אודיו===
טרם יצא הווידאו קליפ של השיר, העלתה ליפה לערוץ היוטיוב שלה את האודיו המלא של השיר. כמו כן, האודיו מציג בתוכו את מילות השיר.

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |<abbr>מקור</abbr>
|-
!עולם
|29 באוקטובר 2020
|סטרימינג • הורדה דיגיטלית
|האחים וורנר
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:סינגלים בהוצאת וורנר רקורדס